|  |  |
| --- | --- |
| Honore Nicky WagnerMinita Take HauāMinita Hauora Tuarua |  |
| XX Hōngongoi 2017 | Tauāki Pāpāho |
|  |  |
| **Ka tata mai tētahi pūnaha hauā hou**  Ki tā Nicky Wagner, arā, ko te Minita Take Hauā, ko te Minita Hauora Tuarua, arā tētahi rōpū pukumahi, whai pūkenga hoki, tae atu ki ētahi tāngata hauā, kua whakaputa i tētahi hoahoa taumata ikeike mō te pūnaha tautoko hauā kua panonihia.  Ko tā Minita Wagner, “I whakapau kaha te rōpū hoahoa tahi i ngā marama maha ki te waihanga, ki te tārai hoki i te anga o tēnei pūnaha hou,”  “He mātanga ngā tāngata hauā i ō rātou ake oranga. Ko rātou ngā kaihautū o te panonitanga nei, ā, nā rātou tonu te hoahoa. He tino tauira tēnei o te kīanga kōrero e kīia ana, ‘e kore mō mātou me i kore mātou’.”  I roto i te pūnaha hou ka whai wāhi:   * Tētahi pokapū pārongo me ngā ara whakapā atu, whakapā mai; * Te pūtea āheitanga mā ngā tāngata hauā me te whānau hei whakapakari i ō rātou pūkenga; * Tētahi tauira pūtea hou ka whakaiti i te aromatawai, ā, ka tuku mea angitu haumi, hei whakanui hoki i ngā whiringa, i te mana whakahaere hoki; * Te tautoko ki te whakawhānui i ngā whatunga hoa me ngā whatunga whānau; * Tētahi taputapu whakaemi pārongo ngāwari te whakamahi e tirohia atu ai te ahu pēhea o te oranga o ngā tāngata hauā, o ngā whānau, o ngā kaiwhakarato me te pūnaha; * Te kōtaha pārongo whaiaro ka whakahaerehia e ngā tāngata hauā me ngā whānau; * Tētahi aronga pūtea ka whakaiti i ngā waeture me whai, ā, ka hāngai ki te nui o te pūtea ka whiwhi te tangata; * Ētahi rōpū kāwanatanga ā-motu hoki, ā-rohe hoki, me ngā tāngata hauā, ngā māngai whānau hoki.   “Mā te pūnaha hou e whai wheako tūturu ai, e whai uara ai hoki ngā tāngata hauā. Ka iti iho ngā waeture, ka nui ake ngā whiriwhiringa tautoko e tāpaea ana, ā, ka tū ētahi tikanga ngāwari hei rapu kōrero mā ngā whatunga hoa me ngā whatunga whānau, ā, mā te Ipurangi hoki,” te kī a Minita Wagner.  Ka tīmata te mahi hoahoa whai mokamoka ināianei, e puta tuatahi atu ai ki MidCentral, arā, ki Papaioea, ki ngā rohe o Horowhenua, o Manawatū, o Ōtaki, o Tararua hoki – hei te 1 o Hōngongoi 2018.  “Arā anō ngā mea angitu mō ngā tāngata hauā me ētahi atu o te rāngai hauā ki te tāpae ki te hoahoa whai mokamoka, ā, e rapu huarahi ana mātou ki te whakatutuki i tērā,” te kī a Minita Wagner.  **Kaiwhakapā Pāpāho: Stephanie McKay – 021 826 189** | |
|  | |